text: жабасақ ақтөбе облысы әйтеке би ауданындағы ауыл, жабасақ ауылдық округі орталығы. аудан орталығы темірбек жүргенов ауылынан шығысқа қарай 73 км жерде, қылқан боз, қау, жусан өскен қоңыр топырақты шөлейт белдемде орналасқан. 1999 жылы тұрғындар саны 1193 адам (614 ер адам және 579 әйел адам) болса, 2009 жылы 863 адамды (445 ер адам және 418 әйел адам) құрады. іргесі 1957 жылы қой өсіру шаруашылығын ұйымдастыруға байланысты қаланған. оның негізінде 1997 жылдан жабасақта акционерлік қоғам және бірнеше шаруа қожалықтары жұмыс істейді. орта мектеп, клуб, дәрігерлік амбулатория бар. тұрғындары көрші елді мекендермен автомобильді жолы арқылы қатынасады.